Trelis/gawiki huggingface dataset:
HMHS Britannic. Línéar paisinéirí ab ea an HMHS Britannic. Bhí an Britannic ar cheann dos na h-árthaigh ba bhréatha a tógadh i gclós Harland an Wolf i mBéal Feirste. Comhlong an RMS Titanic a bhí ann. 
Ba línéar farraige móire de chuid an chomhlachta White Star Line é ar dtús. Sa bhliain 1916 áfach, cuireadh an Brittanic go grinneall ar an 21 Samhain 1916 sa mhuir Aeigéach.
1914.
Thóg an long dhá bhliain lena tógáil i longchlós Harland &amp; Wolff, Béal Feirste. Nuair a cuireadh an "Britannic" chun farraige, ba é an galtán ba mhó ar domhan.
Seoladh an "Britannic" i mBéal Feirste ar 26 Feabhra 1914. Tar éis an "Titanic" agus an "Olympic" bhí sí ar an árthach deireanach dá leithéid a thóg an comhlacht White Star Line.
1915-1916.
Le linn an Chéad Chogaidh Dhomhanda, sa bhliain 1915, d'éirigh an Britannic ina long ospidéil, chun go bhféadfaí í a úsáid mar ospidéal do shaighdiúirí. Athainmníodh í an HMHS Britannic (His Majesty's Hospital Ship). Baineadh an fheisteas ornáideach amach aisti agus usáideadh an Brittanic mar long ospidéal.
Chuaigh an  HMHS Britannic go tóin poil ar an 21 Samhain 1916 sa Mhuir Aeigéach. Bhuail sí mianach, nó ionsaí toirpéid a bhí ann, níl a fhios againn.
Níós déanaí.
Díóladh ar ceant dhá phainéal ornáidithe (darach agus mailpe) ón long Britannic sa bhliain 2019. B'iad na céardaithe céanna a dhein an obair ar an Titanic agus ar an Britannic. Bhíodar deartha agus maisithe fé stiuir Arthur Henry Durand ar mhacsamhail na painéil a bhí sa Titanic - iad tráth i dtolglann agus i leabharlann cheann dos na h-arthaí a ba bhréatha a seoladh ó chlós cháiliúil Bhéal Feirste. Tá luach ar leith ag baint leotha mar go dtugann siad éachtaint ar shaibhreas na h-árthaí seo istigh iontu.
Gustav Radbruch. Acadóir dlí agus polaiteoir de chuid na Gearmáine ab ea Gustav Radbruch (a rugadh ar 21 Samhain 1878 – 23 Samhain 1949). Is fearr aithne air inniu mar fhealsamh dlí.
Saol.
Bhí Radbruch ina ollamh i ndámha an dlí in ollscoileanna éagsúla sa Ghearmáin ó 1904 go 1933. 
Bhí Radbruch ina bhall Sóisialach Daonlathach den Reichstag ó 1920 go 1924. Bhí sé ina Aire Dlí agus Cirt ar an Reich faoi dhó (Deireadh Fómhair 1921 - Samhain 1922 agus Lúnasa 1923 go Samhain 1923).
Sa bhliain 1933, dhíbir na Naitsithe as a ollúnacht in Ollscoil Heidelberg é. Chuaigh sé isteach sa saol acadúil arís sa bhliain 1945. Ach fuair sé bás sula raibh sé in ann an dara heagrán dá leabhar is clúití, 𝙍𝙚𝙘𝙝𝙩𝙨𝙥𝙝𝙞𝙡𝙤𝙨𝙤𝙥𝙝𝙞𝙚 (a foilsíodh den chéad uair sa bhliain 1932) a chríochnú.
Fealsúnacht.
Is fearr aithne ar Radbruch inniu mar fhealsamh dlí. Bhí tionchar mór ar dhlí na Gearmáine le trí cheathrú céid ag an dearcadh a chuir sé chun cinn i ndiaidh 1945 gur chóir neamhshuim a dhéanamh den dlí achtaithe má tá sé in éadan bunchoincheapa mar an gceartas agus an comhionannas.
Pléitear go minic ar thosaigh Radbruch ina phosaitíbheach dlí. Ach tharla athrú ní ba chaolchúisí ina fhealsúnacht dlí sna 1930/1940idí. De bharr réimeas coiriúil na Naitsithe, chríochnaigh Radbruch ina dhuine a bhí ar son an dlí aiceanta.
Círéibeacha Miss World. I rith mhí na samhna 2002, maraíodh níos mó ná 250 i gcíréibeacha sa Nigéir, de bharr go raibh comórtas áilleachta Miss World á reáchtáil ann. Bhuaigh Agbani Darego an comórtas Miss World sa bhliain 2001. Dá bharr sin, reáchtáladh an comórtas áilleachta 2002 sa chathair Abuja.
Ach "b'ainnis an radharc é", "nós iartharach" agus “frith-Ioslamach” a dúirt na coimeádaigh ag an am. Ach fuath seicteach, go príomha, ba bhun leis na hionsaíthe.
Cuireadh fatwa pearsanta ar iriseoir ón nuachtán "ThisDay", agus bhí uirthi, agus go leor eile, teitheadh.
Gaeilge Chlasaiceach. Tugtar an Nua-Ghaeilge Mhoch ar theanga labhartha na gnáthdhaoine sa tréimhse 1200 go 1600, cé gur tháinig a lán athruithe ar chaint na ndaoine ó thús deireadh na tréimhse seo. Tugtar an Nua-Ghaeilge Chlasaiceach ar an teanga shaothraithe chaighdeánach a forbraíodh sna scoileanna oidhreachtúla do scoláirí agus d’fhilí ar fud na hÉireann agus na hAlban san am chéanna.
Aodh Buí Mac Cruitín. File, teagascóir agus saighdiúir ab ea Aodh Buí Mac Cruitín (c.1680–1755). Bhí Mac Cruitín ar dhuine de na filí ba bhisiúla ó Chontae an Chláir a scríobh i rith an 18ú céad, cé gur chaith sé tréimhsí i mBaile Átha Cliath agus ar mhór-roinn na hEorpa.
Beathaisnéis.
I gCill Mhic Creiche in aice le Lios Ceannúir, in iarthar an Chláir, a rugadh é.
Ba de shliocht teaghlach fileata as "Thuamhain" Mac Cruitín. Conchubhar Óg ab ainm dá athair. Bhí a mhuintir ina n-ollúna le seanchas ag na Brianaigh, príomhtheaghlach an Chláir, leis na cianta. D’fhoghlaim sé Béarla agus Gaeilge óna athair agus bhí ar scoil ag a fhear gaoil, Aindrias Mac Cruitín, agus bhí in ann Laidin a léamh. Dhealródh an scéal gur chaith sé tamall i gCiarraí agus é ina ógfhear. Phós Aodh agus bhí beirt iníonacha aige.
D’aistrigh sé go Baile Átha Cliath tuairim 1713 agus chaith deich mbliana ann. Bhí sé ina bhall den ghrúpa arbh iad an triúr ba thábhachtaí díobh Tadhg Ó Neachtain, Risteárd Tuibear, agus Aodh féin; is dóigh gurbh é an scoláire ba mhó orthu é; ‘an crann os coill’ an cur síos air i ndán Thaidhg (‘Sloinfead scothadh na Gaoidheilge grinn’)
Chum Aodh Buí idir dhánta siollacha do phátrúin, amhráin pholaitiúla do phobal níos leithne, agus dornán aistí ar théamaí pearsanta I measc baill eile dá theaghlach bhí an ceoltóir, Gilla Duibin Mac Cruitín (d’éag 1405), agus na filí Aindrias Mac Cruitín (c.1650-c.1738) agus Séamus Mac Cruitín (1815-1870).
Ríocht na Fraince. Ba mhonarcacht mheánaoiseach agus luath-nua-aimseartha in Iarthar na hEorpa é Ríocht na Fraince. Bhí sé i measc na stát is cumhachtaí san Eoraip agus ina chumhacht mhór ón Ard-Mheánaois ar aghaidh, le sealúchais ar fud an domhain.
Soláthar Díreach. Cuimsítear le "soláthar díreach" in Éirinn soláthar cóiríochta agus bia mar aon le liúntas seachtainiúil airgid. Meastar go bhfuil díreach os comhair leath den lucht iarrtha tearmainn ar fad in Éirinn ina gcónaí faoin soláthar díreach agus ina gcónaí sna "hIonaid Soláthair Dhírigh". Íocann an rialtas comhlachtaí príobháideacha as aire a thabhairt dos na hiarrthóirí tearmainn. 
Is é an Gníomhaireacht Fáiltithe agus Imeasctha (Reception and Integration Agency nó RIA) atá freagrach as dídeanaithe agus as daoine a lorgaíonn tearmann nuair a thagann siad isteach. Bhí 4,696 dhuine ina gcónaí in ionaid soláthair dhírigh ag deireadh mhí na Nollag 2015. 
Dálaí maireachtála.
Bíonn na hiarrthóirí tearmainn sa mhullach ar a chéile go minic, le clann amháin i ngach seomra nó suas le ochtar sa tseomra céanna i gcás daoine singil. Níl cead acu a gcuid bia féin a ullamhú; caithfidh siad an bia a thugtar dóibh a ithe. Bhí Tá imní léirithe ag an Ombudsman in 2020 faoi chomh mífheiliúnach agus atá cúrsaí cóiríochta in ionaid soláthar. 
Go háirithe, tá srianta ar an obair gur féidir leo a dhéanamh agus ar na deiseanna oideachais atá ar fáil dóibh.
Fadhbanna.
Tá na dálaí maireachtála go hainnis; ní fadhb a bheadh ann b'fhéidir murach go leanann "Soláthar Díreach" ar aghaidh ar feadh tréimhse ró-fhada.  Caitheann daoine dhá bhliain ins na h-óstáin seo ar an meán. Ach tá daoine áirithe a fhanann ann suas le dhá bhliain déag. Ní féidir leo aon dul chun cinn a dhéanamh ina saol le linn an tréimhse sin, rud a chiallaíonn go dtagann ísle brí ar an-chuid acu.
Stair.
Socrú sealadach a bhí i Soláthar Díreach, a bunaíodh sna blianta 1999/2000. Bunaíodh an córas ar dtús mar réiteach gearr-théarmach.
Ag deireadh mhí Feabhra 2021, d'fhógair Rialtas na hÉireann plean deireadh a chur le soláthar díreach faoi 2024.
Ceallach mac Dúnchadha. Rí na Laighean de rítheaghlach Uí Dhúnlainge as Cnoc Liamhna ba ea Ceallach mac Dunchadha (Sean-Ghaeilge Cellach mac Dúnchada) (bás 776). He was the son of Dúnchad mac Murchado (bás 728) ba ea a athair, agus Taileflaith a mháthair. Bhí sé i gcoróin ón mbliain 760 go dtí 776.
Le linn a réimis, bhí an rítheaghlach theas, Uí Chinnsealaigh, gafa le cogadh in éadan na n[Osraí]] in 761 agus cath cathartha sna blianta 769–770. Feictear Ceallach don chéad uair sna hannála ag Cath Áth Orc (i gContae Uíbh Fhailí) sa bhliain 770, inar chloígh sé "Cináed mac Flainn" Uí Fhailí agus "Cathnio mac Bécce" na bhFothart, a maraíodh.
Buaileadh na Laigin go holc ag Ardrí, Aodh Allán de Cineál Eoghain, ag Cath Áth Seanaigh sa bhliain 738. I ndiaidh sin, bhí tréimhse síochána faoina hArdríthe Domhnall Mí (bás 763) de Chlann Cholmáin agus Niall Frasach (bás 778) de Chineál Eoghain. Sa bhliain 770, ámh, d'éalaigh an tArdrí nua, Donnchadh Mí (bás 797) de Chlann Cholmáin a chearta ar na Laigin. D'ionsaigh sé ach sheachain na Laigin é. D'fhan Donnchadh le seacht lá thart timpeall an dúin ársa, Ráith Aileann (i gContae Cill Dara) agus dhóigh sé an tír nó gur ghéill na Laigin dó.
Sa bhliain chéanna, rinne clanna Shíol Aodha Sláine ruathair ar na Laigin. Chloígh Uí Chonaing clann Uí Théig ag Cath Átha Cliath i gCuala. Bhí ár mór Laigean ann, ach bádh a lán bunaitheoirí ag dul abhaile trí lántrá. Cloíodh clann Uí Chearnaigh ag Cath Bholg Bóinne.
Rinneadh rí Laigean fosta de mac Cheallaigh, Fíonsneachta Ceathardach (bás 808). Bhí a mhic, Faolán (bás 804) and Aodh (bás 829), ina abbaí Chill Dara, agus a iníon Muireann (bás 831) ina banabb.
Ruairí mac Faoláin. Rí na Laighean de rítheaghlach Uí Dhúnlainge ba ea Ruairí mac Faoláin (Sean-Ghaeilge Ruaidrí mac Fáeláin) (bás 785). Faolán mac Murchadha (bás 738), iar-rí, ba ea a athair. Bhí sé i gcoróin ón mbliain 776 go dtí 785.
Sa bhliain 770, ghéill na Laigin sin Ardrí, Donnchadh Mí (bás 797) de Chlann Cholmáin. Sa bhliain 777, chuaigh sé in éadan Síol Aodha Sláine as Breá le slua mór na Laigean.
Dhá bhliain níos deireanaí, rinne Donnchadh feachtas in éadan Laighen arís. Cloíodh Ruairí agus rí Uí Chinnsealaigh, Cairbre mac Laoghchinn, ag Cath Óchtar Ocha (Cill Choca, gar do Chill Dara). Chuaigh Donnchadh ar a dtóir agus scrios agus sigh sé a gcuid tailte agus eaglaisí. Insítear i nAnnála Uladh faoin eachtra seo:
Bhriste é go ndearnadh Donnchadh an feachtas seo chun tacaíocht a thabhairt dá mhac céile, Bran Ardcheann mac Muireadaigh (bás 795), céile comhraic Ruairí.
An bhliain chéanna, eagraíodh tionól idir Uí Néill agus na Laigin ag Teamhraigh and cuireadh síocháin ar ais i bhfeidhm. An bhliain dár gcionn áfach, tharla cogadh arís ar theorainn Bhreá. Tharla Cath na Rig agus maraíodh rí Uí Gharrchon, Cú Chongelt.
Sa bhliain 782, tharla cogadh idir Ruairí agus a chéile comhraic, Bran. Cloíodh Bran agus gabhadh é ag Cath an Churraigh. Maraíodh comhghuaillithe Bhrains, "Mugrón" mac Flainn, rí Uí Fhailí, agus Dubh dhá Chríoch mac Laoghchinn Uí Chinnsealaigh.
I measc a mac, bhí: Muireadach (bás 829), rí Laigin; agus Diarmaid (bás 832), rí Oirthir Life agus sinsear ríthe Uí Fhaoláin.
Bran Ardcheann. Rí na Laighean de rítheaghlach Uí Dhúnlainge ba ea Bran Ardcheann mac Muireadaigh (Sean-Ghaeilge Bran Ardchenn mac Muiredaig) (na 795). Muireadhach mac Murchadha (bás 760), iar-rí, ba ea a athair. Bhí sé i réim ón mbliain 785 go dtí 795.
Céile comhraic Ruairí mhic Fhaoláin (bás 785) le haghaidh na corónach ba ea Bran. Sa bhliain 780, rinne an tArdrí, Donnchad Midi (bás 797), slógadh in éadan na Laigean. Chloígh sé Ruaidrí mac Fáeláin, agus scrios sé a thailte. Sa bhliain chéanna, eagraíodh tionól Uí Néill agus na Laigean ag Teamhraigh agus cuireadh síocháin ar ais i bhfeidhm. B'fhéidir é go raibh ar feachtas ar son a chéile, Bran.
Sa bhliain 782, chloígh agus ghabh Ruaidrí Bran ag Cath an Churraigh. Maraíodh Comhghuaillthe Bhrain, "Mugrón" mac Flainn, rí Uí Fhaili, agus Dubh dhá Chríoch mac Laoghchinn Uí Cheinnselaig.
Bhí Bran pósta Eithne ní Dhomhnaill (bás 795), deirfiúr Dhonnchadha Mí, an Ardrí de Chlann Cholmáin, cleamhnas a dheimhnigh go raibh deachaidreamh acu leis an Ardrí. Sa bhliain 794, rinne Donnchadh ruathar ar an Mhumhain chun na Laigin a chosaint.
Ar an 6ú Bealtaine 795, maraíodh Bran agus Eithne i gCill "Cúile Duma" (gar den Sráidbhaile, Contae Laoise) ag a chomharba, Fíonsneachta Ceathardheach mac Ceallaigh (bás 808) Uí Dhúnchadha. Ba ghníomh polaitiúil gan trua é seo, dírithe in aghaidh an Ardrí, Donnchadh.
I measc a mac, bhí Muireadach (bás 818) agus Ceallach (bás 834), ríthe Laigean beirt.
Fínsnechta Cethardec. Rí na Laighean de rítheaghlach Uí Dhúnlainge ba ea Fíonsneachta Ceathairdheach mac Ceallaigh (Sean-Ghaeilge Finsnechta Cethardec mac Cellaig) (bás 808). Ceallach mac Dúnchadha (bás 776), iar-rí, ba ea a athair. Bhí sé i réim ón mbliain 795 go dtí 808. 
Ar an 6ú Bealtaine 795, mharaigh Fíonsneachta go fealltach an t-iar-rí Bran Ardchenn agus a bhanríon Eithne (á ndó) i gCill "Cúile Duma". Ba ghníomh polaitiúil gan trua é seo, dírithe in aghaidh an Ardrí, Donnchadh Mí (bás 797), deartháir Eithne. D'éirigh Fíonsneachta ina rí Laigean dá bharr.
Sa bhliain 804, rinne an tArdrí Aodh Oirdní (bás 819) de Cineál Eoghain ionsaí ar na Laigin agus ghéill Fíonsneachta. Bhailigh Aodh arm Leath Choinn ag Dún Cuair ar theorainn na Laigean agus rinne sé ionsaí iontu faoi dhó laistigh d'aon mhí amháin. Deirtear i nAnnála na gCeithre Máistrí faoi eachtra seo:
Is amhlaidh nach raibh an tArdrí sásta leis an ngéilleadh úd, agus tháinig sé ar ais sa bhliain 805 agus chuir an ruaig ar Fíonsneachta. Chuir sé Muiredach mac Ruadrach (bás 829) Uí Fhaoláin agus Muiredach mac Brain (bás 818) Uí Mhuireadaigh i gcoróin mar chomh-ríthe. Thug "Muirgius mac Tommaltaig" (bás 815), rí na gConnacht, tearmann d'Fhíonsneachta, agus thug cuidiú dó a choróin a fháil ar ais sa bhliain 806, ag cloí Muireadaigh agus a dhearthár, Diarmaid.
Idir an dá linn, thosaigh Fíonsneachta le heaglais Chill Dara a thógaint faoina cheannas, rud ba chúis le hachrann le hUí Fhailí. " Sa bhliain 803, maraíodh go fealltach Aonghas mac Mughróin, rí Uí Fhailí, ag lucht leanúna Fhíonsneachta, agus sa bhliain 806 agus é ar ais i gcoróin, maraíodh Flaithnia mac Cináeda, rí Uí Fhailí ina dhún ag Ráth Iomgháin. Rinneadh abb Cill Dara dá dheartháireacha, Faolán (bás 804) agus Aodh (bás 829), agus nia agus garnia. Bhí a dheirfiúr Fíonsneachta sister Muireann (bás 831) ina ban-abb Chill Dara.
D'éag Fíonsneachta ag Cill Dara, de dhaorghalar.
Muireadhach mac Brain. Rí na Laighean de rítheaghlach Uí Dhúnlainge ba ea Muireadhach mac Brain (Sean-Ghaeilge Muiredach mac Brain) Uí Dhúnchadha (bás 885). Bran mac Fáeláin (bás 838) ba ea a athair, agus Ruarc (bás 862) a dheartháir, iar-ríthe beirt.
Is doiléir iad na ríliostaí Laighneacha sa tréimhse seo. Molann Francis John Byrne gurb í cúis an mhearbhaill seo ná gur lag a bhí ríthe Uí Dhúnlainge ag an am de bharr cumhacht a gcomharsan, Cearbhall mac Dunlaing (bás 888), rí na nOsraí, cé nach ndearna rí Laigean de féin riamh.
Feictear Muireadhach don chéad uair sna hannála faoin mbliain 870. Rinne an tArdrí, Aodh Fionnliath (bás 879), ionradh ar na Laigin agus ghabh sé forlámhas ar an tír. An dá linn, rinne a chomhghuaillí Cearbhall mac Dúnlainge (bás 888), rí Osraí, ionradh ar na Laigin ón iarthar. Shroich sé "Dún Bolg" (Dún Buaice, Contae Chill Mhantáin) áit a rinne na Laigin ionsaí air. Bhí an lámh in uachtar acusan ar dtús, ach cuireadh an ruaig orthu le frithionsaí. Muireadhach an té atá luaite mar ceannaire agus rí na Laigean. D'éirigh leis an fhrithbheartaíocht seo cosc a chur ar an Ardrí gialla Laighneacha a ghabháil.
Sa bhliain 871, maraíodh rí Ailill mac Dúnlainge ag Lochlannaigh Átha Cliath. Ina thásc tugadh an teideal rí Laigean dó, don chéad uair ón mbliain 838. Deirtear sna hannála go ndearnadh rí de Dhomhnall mac Muireacáin (bás 884) sa bhliain 880. Idir an dá linn, sa bhliain 874, rinne an tArdrí Aodh Fionnliath ionradh ar na Laigin, ag iarraidh smacht a chur orthu. Rinne sé creach ann agus dhóigh sé eaglaisí, "Cell Ausili" (Cill Uasaille, gar den Nás) san áireamh. Bhain Muireadhach díoltas amach an bhliain dár gcionn. Rinne sé ionsaí ar thailte Uí Néill an Deiscirt. Scrios sé an tír chomh fada le Sliabh Monduirn i mBreá.
Fuair Domhnall bás sa bhliain in 884 agus d'éirigh Muireadhach ansin go dearfach ina rí. Tugadh an teideal rí Laigean dó ina thásc sna hannála. 
Abb Chill Dara fosta ba ea Muireadhach, i gcomharbacht ar a ghaol, Cobhthach mac Muireadhaigh, sa bhliain 870. Bhí an abacht seo faoi chlann Uí Dhúnchadha amháin ón mbliain 798. Easpag Chill Dara ba ea gaol eile leis, Suibhne Ó Fíonsneachta, idir 875-881. Rinneadh rí Laigean freisin dá mhac, Faolán (bás 942).
Muireadhach mac Ruairí. Rí na Laighean de rítheaghlach Uí Dhúnlainge ba ea Muireadach mac Ruairí (Sean-Ghaeilge Muiredach mac Ruadrach (bás 829). Ruaidrí mac Fáeláin (died 785), iar-rí, ba ea a athair. Bhí sé i gcoróin ón mbliain 805 go dtí 806 agus arís ó 808 go 829, mar chomhrí le Muireadach mac Brain Ardchinn go dtí a bhás sa bhliain 818.
Sa bhliain 805, chuir an tArdrí Aodh Oirdní (bás 819) de Cineál Eoghain an ruaig ar rí Laigean, Fíonsneachta Ceathairdheach (bás 808), agus chuir bheirt Mhuireadach i gcoróin. Chuaigh Fíonsneachta chuid "Muirgius mac Tommaltaig" (bás 815), rí na gConnacht, ag lorg tearmainn, a chuaigh leis ansin a chuirinn a fháil ar ais sa bhliain 806. Dar leis an Leabhar Laighneach, fuair Fíonsneachta a choróin ar ais tar éis dó beirt mhac Ruairí a chloí, is dóigh Muireadach agus a dheartháir, Diarmaid.
Tar éis bhás Fhíonsneachta, tháinig an bheirt Mhuireadach ar ais i réim, Muiredach mac Ruadrach ina rí aonair tar éis bhás Muireadaigh mhic Bhrain sa bhliain 818. Sa bhliain úd, bhailigh Aodh Oirdní Araí a airm ar theorainn Laigean ag Dún Cuair agus rinne sé iarracht arís an cúige a rinne idir beirt 'gharmhac' Bhrain. Más fíor, bhí siad ró óg ag an am.
Sa bhliain 818, bhí na Laigin ciontach i gcás dúnmharú abb "Cell Mór Enir" (gar do'Ard Mhacha An bhliain dár gcionn, rinne Aodh Oirdní ionsaí ar na Laigin mar dhíoltas, ag scrios Chuala chomh fada le Gleann Dá Loch.
Sa bhliain 820, chuaigh na Laigin in éineacht leis an Ardrí nua, Conchúr mac Donnchadha (bás 833) de Chlann Cholmáin, ar feachtas in éadan a comhraic, Murchadh mac Maoil Dúin de Chineál Eoghain, agus níor tharla cath ar bith. Níos deireanaí, sa bhliain 827, bhí achrann Aonach Cholmáin, ina ndearna Muireadach ruathair ar Uí Chinnsealaigh. 
Tháinig a dheartháir, Diarmaid (bás 832), i gcomharbacht ar mar rí Uí Fhaoláin, agus glaoitear rí Oirthir Life air sna hannála. Rinneadh rí Laigean de mhac Dhiarmada, Muireacán (bás 863).
Ceallach mac Brain. Rí na Laighean de rítheaghlach Uí Dhúnlainge ba ea Ceallach mac Brain (Sean-Ghaeilge Cellach mac Brain) (bás 834). Bran Ardcheann mac Muireadaigh (bás 795), iar-rí, ba ea a athair, agus Muireadach (bás 818) a dheartháir. Bhí sé i réim ón mbliain 829 go dtí 834.
Bhí deartháir Cheallaigh, Muireadach, ina 'leath-rí' le Muireadach mac Ruairí (bás 829) Uí Fhaoláin ó 808 go 818. Sa bhliain 814, bhuaigh Muireadach agus Ceallach in éadan Uí Chinnsealaigh. Tarra bhás Muireadach mac Brain, d'éirigh Muireadach mac Ruairí ina rí aonair go dtí a bhás, nuair a tháinig Ceallach i gcomharbacht air.
I mí Lúnasa 833, rinne Ceallach ruathair ar phobal Chill Dara, agus mharaigh sé go leor acu. Is amhlaidh go raibh ina namhaid Chill Dara i dtacaíocht le Feilimí mac Criomhthainn (bás 847) na Mumhan de chúiseanna polaitiúla nó eaglasta. Sa bhliain 831, chuaigh na Laigin in éineacht le Feilimí ar feachtas chun creach a dhéanamh i ríocht Bhreá. Rinne an tArdrí Conchúr mac Donnchadha (bás 833) de Chlann Cholmáin creach ar an Life mar dhíoltas.
Rinneadh rí Laigean dá mhac, Lorcán (fl. 848), ach de shliocht a dhearthár iad ríthe níos deireanaí Uí Mhuireadaigh.
Bran mac Faoláin. Rí na Laighean de rítheaghlach Uí Dhúnlainge ba ea Bran mac Faoláin (Sean-Ghaeilge Bran mac Fáeláin) (bás 838). Fíonsneachta Ceathairdheach mac Ceallaigh (bás 808) ba ea a uncail, agus Ceannach mac Dúnchadha (bás 776), a sheanathair, iar-ríthe beirt. Bhí a athair ina abb Cill Dara. Bhí Bran i gcoróin ón mbliain 835 go dtí 838. 
Bhí Ceallach mac Brain (bás 834), réamhtheachtaí Bhrain, ina comhghuaillí rí na Mumhan, Feilimí mac Criomhthainn (bás 847). Insítearr sna hannála gur tháinig an tArdrí, Niall Caille de Chineál Eoghain i gceannas airm sa Laigin isteach sa bhliain 835 agus chuir sé Bran i gcoróin. Tá leath-rí luaite sna hannála, a chol ceathrar "Riacán mac Fínsnechtai", a d'éag sa bhliain 837.
Rinne na Lochlannaigh ruathair ar na Laigin le linn réimeas Bhrain. Sa bhliain 837, tháinig seasca long suas an Life agus rinne creach ar na machairí mórthimpeall. 
Bhí mic Bhrain, Muireadach (bás 885) agus Ruarc (bás 862), ina ríthe Laigean fosta.
Lorcán mac Ceallaigh. Rí na Laighean de rítheaghlach Uí Dhúnlainge ba ea Lorcán mac Ceallaigh (Sean-Ghaeilge Lorcán mac Cellaig) (fl. 848). Cellach mac Brain Uí Mhuireadaigh (bás 834), iar-rí, ba ea a athair.
Is doiléir iad na ríliostaí Laighneacha sa tréimhse seo. Sa Leabhar Laighneach, tagann Lorcán i gcomharbacht ar Ruarc mac Brain (bás 862) Uí Dhúnchada agus Tuathal mac Maoilbhríde (bás 854) i gcomharbacht airsean. Dar leis na liostaí ann, bhí réimeas 9 mbliana ag Ruarc (c. 838-847) agus trí bliana ag Túathal (c. 851-854). Dá mba fhíor, bheadh Lorcán i réim c. 847-851. Molann Francis John Byrne gurb í cúis an mhearbhaill seo ná gur lag a bhí ríthe Uí Dhúnlainge ag an am de bharr cumhacht a gcomharsan, Cearbhall mac Dunlaing (bás 888), rí na nOsraí, cé nach ndearna rí Laigean de féin riamh.
Sa bhliain 848, bhí Lorcán i gceannas comhaontais le hÓlchúr mac Cinnéide (bás 851), rí Mumhan, nuair a bhuaigh siad in éadan na Lochlannach ag Cath Sciath Nechtain gar do Dhíseart Diarmada, Contae Chill Dara, cath inar thit an "jarl" Tomrair. Bhí athair Lorcáin féin i gcomhaontas le Feilimí mac Criomhthainn (bás 847), iar-rí na Mumhan.
Túathal mac Máele-Brigte. Rí na Laighean de rítheaghlach Uí Dhúnlainge ba ea Tuathal mac Maoilbhríde (Sean-Ghaeilge Túathal mac Máele-Brigte) (bás 854). D'fhéadfadh é gurbh é Muiredach mac Brain (bás 818), iar-rí, a athair, b'fhéidir. Glaoitear sna hannála mac Maoilbhríde air, cé nach fios cé hé an té.
Is doiléir iad na ríliostaí Laighneacha sa tréimhse seo. Sa Leabhar Laighneach, tagann Lorcán i gcomharbacht ar Ruarc mac Brain (bás 862) Uí Dhúnchada agus Tuathal mac Maoilbhríde (bás 854) i gcomharbacht airsean. Dar leis na liostaí ann, bhí réimeas 9 mbliana ag Ruarc (c. 838-847) agus 3 bliana ag Túathal (c. 851-854). Dá mba fhíor, bheadh Lorcán i réim c. 847-851. Molann Francis John Byrne gurb í cúis an mhearbhaill seo ná gur lag a bhí ríthe Uí Dhúnlainge ag an am de bharr cumhacht a gcomharsan, Cearbhall mac Dunlaing (bás 888), rí na nOsraí, cé nach ndearna rí Laigean de féin riamh.
Ina thásc sna hannála don bhliain 854, insítear gur maraíodh go fealltach é ag a mhuintir féin. Ní thugtar dó ach an teideal rí Uí Dhúnlainge.
Ruarc mac Brain. Rí na Laighean de rítheaghlach Uí Dhúnlainge ba ea Ruarc mac Brain (bás 862). An ceathrú rí ba ea é as deichniúr dá chlann féin, Uí Dhúnchadha, bunaithe ar Chnoc Liamhna, Áth Cloch, Contae Chill Dara. Bran mac Faoláin ba ea a athair. Duine de bheirt mhac Brain a rinneadh rí na Laigean de.
Is doiléir í comharbacht ríthe na Laighean sa tréimhse úd. Dar leis na ríliostaí, tháinig Ruarc i gcomharbacht ar a athair, agus Lorcán mac Ceallaigh, Tuathal mac Maoilbhríde agus Muireacán mac Diarmada ar a seal i gcomharbacht airsean.
Sa bhliain 843, insítear i nAnnála Uladh gur mharaigh go fealltach Artacán mac Domnaill ag Ruarc mac Brain, ach ní thugtar aitheantas ar bith eile. Mar an gcéanna sa bhliain 846, ní thugtar teideal dó nuair a throid sé i dteannta le Maol Seachnaill mac Maoil Rúnaí in éadan Tiarnaigh mhic Fhógartaigh, a chloígh iad. Ina thásc i nAnnála Uladh don bhliain 862, tugtar dó ach an teideal "rí Uí Dhúnlainge". Deirtear i nAnnála na gCeithre Máistrí gur mharaigh Uí Néill é.